Nú fara vit skjótt avstað aftur. Hesaferð gongur leiðin til danska frítíðardepilin Dayz Seawest. Plássini eru avmarkaði í tali, so skunda tær at tryggja tær eitt pláss longu nú! Tú teknar teg til túrin á skrivstovuni hjá Javna. Dayz Seawest telist millum teir allarbestu frítíðardeplarnar í Danmark. Depilin liggur í hugnaligum umhvørvi við Nymindegab, tætt út móti Vesturhavinum. Á staðnum er stórt baðiland, wellness, bowling, minigolf o. a. Vit koma at gista í góðum rúmligum summarhúsum, typu 90 og 100, 4 fólk í hvørjum húsi. Tó er møguligt at vera upp til 8 fólk í hvørjum húsi, um ein ynskir tað. Øll húsini hava trý kømur, baðiverilsi, og køk og stovu í einum. Húsini og baðilandið eru egnað til fólk við rørðslutarni. Eins og seinast, so hava vit bussar við úr Føroyum. Tað lættir almikið um ferðina, og ikki verður neyðugt at dragsa uppá viðføri. At vit hava bussar ger tað eisini sera lagaligt at gera útferðir ímeðan vit eru í Danmark. Til dømis liggja Legoland og Givskud Løvepark ikki langt frá frítíðardeplinum. Fyri ferðandi, ið nýta koyristól, verða sjálvandi bussar, ið klára tí uppgávuna.